ทะเลสาบเซนต์แคลร์

ทะเลสาบเซนต์แคลร์ (อังกฤษ: Lake St. Clair; ฝรั่งเศส: Lac Sainte-Claire) เป็นทะเลสาบในรัฐมิชิแกน สหรัฐอเมริกา และรัฐออนแทรีโอ ประเทศแคนาดา โดยมีเส้นเขตแดนระหว่างประเทศทั้งสองลากผ่าน ทะเลสาบมีลักษณะรูปร่างคล้ายหัวใจ ตั้งชื่อตาม นักพรตหญิงกลาราแห่งอัสซีซี ซึ่งนักสำรวจชาวยุโรปได้ค้นพบทะเลสาบนี้ในวันฉลองนักบุญ ทะเลสาบมีเนื้อที่ประมาณ 430 ตร.ไมล์ (1,100 ตร.กม.) ความลึกเฉลี่ยราว 11 ฟุต (3.4 เมตร) ทะเลสาบเป็นส่วนหนึ่งของระบบทะเลสาบเกรตเลกส์ เชื่อมต่อกับทะเลสาบฮูรอนโดยแม่น้ำเซนต์แคลร์ และเชื่อมต่อกับทะเลสาบอิรีโดยแม่น้ำดิทรอยต์ อ้างอิง